Stig Rossen
Stig Rossen, f. 14.6.1962, dansk sanger og skuespiller. Rossen er især kendt for sine roller i musicals, ikke mindst som Valjean i Les Misérables i den britiske opsætning fra begyndelsen af 1990'erne. Han havde forinden deltaget i dansk Melodi Grand Prix i 1988 og pladedebuteret som popsanger med Kærlighed og alt det der! (1988). I 1991 udsendte han Starry Starry Nights i samarbejde med Sønderjyllands Symfoniorkester og i 1997 Letters of Love, som opnåede stor popularitet, ikke mindst i SØ-Asien.